Donhu
Dugu yɔrɔfɔli
Donhu ye 'dugu ye min be Kulukɔrɔ marabolo fe. A be kolomi min na o ye Joyila ye. A n’o kubedugu cɛ ye bam 57 ye. A bɛ gàlodugu min fɛ, o ye Bankɔ ye, a n’o cɛ ye bam 8 ye. N’i bɛ Bɔ Bamakɔ i bɛ forobasira 6nan Minɛ k’i Kùnda Faana kan. N’i Sera yen, i bɛ Fara i kinin fɛ k’i Kùnda Joyila kan min ni Faana cɛ jànya ye bam 45 ye. I bɛ Bɔ Joyila ka Na Ŋolo bugu, bam 40. N’i Sera yen, i bɛ Fara i ɲuman fɛ ka bankɔsira Minɛ, bam 25. Sani i ka Se Bankɔ, i ni yen cɛ tɔ bɛ To bam 6 ye dɔrɔn i bɛ Fara sira ɲumankɛrɛ fɛ ka Saala Ceci ka Teme. I bɛ bam 1 Boli Saala ni Donhu ce ka Sɔrɔ ka Don Donhu dùgù kɔnɔ.
Donhu ni kɔrɔn ce Nɔkɔlɔn de be yen, tlebi fe Konsɔgɔla, keɲeka fe Sanankɔrɔ jeda, worodugu fe Sàala.
Dugu tɔgɔko
Donhu ye dugu in tɔgɔ ye kabini lawale la. Dugu in Sigira Soma Sangare de fe. Ale de Bɔra Sirakɔrɔ jedala ka Na. A ka baara tun ye sene ye.
Dugu dugutigiya
Donhukaw ka dugutigiya ye làadalata ye. A bɛ Danbɛlɛw dɔrɔn de ka bolo kan. Olu fɛ ye dugu tigiya bɛ Na fàya-kunda i n’a Fɔ Sàala ta cogoya. Ni min ka Kɔrɔ fà tɔw bɛe ye, o de bɛ Sigi. Ni dugutigi Fatura, dugutigi kura bɛ Sigi kalo sàba o kɔ fɛ. Donhu dugutigi kɔrɔw tɔgɔ flɛ ninye : Burama Sangare, Màmuru Sangare, Kɔle Sangare. Mɔgɔ min bɛ dugu kun na bibi in na, o ye Sàmu Sangare ye. Donhu tun bɛ jàmanatigidugu min ka màra kɔrɔ, o ye ʃankɔrɔ ye.
Dugu bonya
Donhu mɔgɔ be Taa 1000 ni dɔɔnin na bi. A sigikene ye bam 6 ye kere naani na. Kin kelen dɔrɔn don.
Dugu siyako
Donhukaw ye fulaw ye. Jàmu minnu be Donhu, olu ye Sangare, Sidibe. Furusira be Donhu ni dugu were minnu ce, olu ye : Konsɔgɔla, Sàala, Sanankɔrɔ jedala, Senw jurala. Dugumɔgɔw sinankunw ye : Mariko, Fane, Sidibe.
Dugu baarako
Baara caman bɛ Kɛ Donhu i n’a Fɔ sɛnɛ, baganmara, jàgo.
Forosɛnɛ : keninke, sàɲɔ, kàba, màlo, tiga, tiganinkurun, ɲimikala, gajaba, ku, bananku, woso, je, bàra, galama, ʃɔ, zɛrɛ, kuruba (jabere), danan, bɛnɛ, dà, kɔɔri.
Nakɔsɛnɛ : mangoro, buyagi, manje, bananku, jafarana, jabibi, sebe, lenburuba, lenburukumu, mandiriye, namasa, tamati, nkɔyɔ, jaba, salati, ʃù, nanaye.
Jàgo : sὲnefenw, fìnifeere, butigifeere.
Baganmara : misi, bà, saga, ʃe, kami, tonkɔnɔ, sonsan, fàli, sò, wùlu, jakuma.
Bololabaara minnu bɛ Kɛ Sàala olu ye : ŋununda, segereda, ciyan, sigilandla, kalakadla, sansaradla.
Nka nin bɛɛ la yen baara sinsinnenbɛ sɛnɛ kan kosɛbɛ.
Dugu feereko
Fɛɛrɛ minnu bɛ Donhukaw bolo kungokɔnɔw fàgali la olu ye : manabele, ntefere, wɔlɔjuru, wɔlɔgen, furabulu samani ka wɔlɔ Mine a fan kan, dinge tigeli ka wɔlɔfan Bla o la, ʃiladɔn mana dali, buturu.
Sokɔnɔfenw mineni : ncɔlɔ ( ka misiden Dabɔ sin na), jonbori (ka juru ncoma Fili misi ɲe), ka bagan masina Negen ka Don a keyɔrɔ la walima k’a Gen ka Mine.
Лelakegunyakow : ncankoroda, finisɔgɔ, lokaloka
Dugu yiriwaliko
Kokura nàlenw dugu in kɔnɔ olu ye : Лɔsiimansin, jabaranin, kɔɔrisugu, tlebarika-walan, kalalikemansin, kɔnɔyasow ani moto.
Baaɲumaketɔn min ni dugu Delila ka baara Ke ɲɔgɔn fe o ye CMDT ( sene siratige) ye.
Baaɲumanketɔw minnu ni dugu be baara la bi olu ye Bɔrn Fɔnden ni CMDT ( sene siratige) ye. O min Nana saniya tiimeni ka ma dugu in na.
Dugu kàlanko
Kàlanko siratigɛ lakɔlikalan Dabɔra Donhu 1998 sàn. Dugu ta ye kàlanso in ye, sà, 6kalan don wa kelen don.Balikukalanso kelen fana be Donhu.
Kàlan min Donna Donhu fɔlɔ o ye balikukalan yen ka bi lakɔlikalan de fanga ka Bon kosebe
Dugu bàtoko
Dugumɔgɔw be diine min na, o ye silameya ye. Diinein donbaa ye Ʃaka Sangare ye. Misiri kelen dɔrɔn de bɔ Donhu.
Dugu ɲenajeko
Feli sugu minnu be dugu kɔnɔ o dɔw ye: Bàri, jidunun, ntalen, kolonkolon, bala, boyi, kariɲan.O fɔliminen ninnu be Tà ɲenaje minnu na olu ye seliw, furu gintanw, kamalenw ni sungurunw ka ʃufɛ-ɲɛnajɛw, denkundiw a n'o ɲɔgɔnnaw.
Farikolo-ɲenaje sugu min fanga ka bon Donhu bi o ye ntolatan ye. Denmisɛnw ka ɲenajefen were minnu be yen n'u fanga be ka Dɔgɔya ka T'a fe olu ye ferenfunun, berefili, bolomine-tlon, beleta, ineeri, nten, tugu.
Dugu kungoko
N’i ye Donhu kungo Ta k’a Laje, i be jisigiyɔrɔw ( dàla, kɔ, je), jiriw ani kungofenw de ye yen.
Jisigiyɔrɔ ninnun na fen minnu be Sɔrɔ yen : manɔgɔ, npɔliyɔ, salen, nteben, samu, kɔnkɔn, zeku, zàra, wulujega, bilinkitin, sajege, nàna, baman, ntigin, dodo, talaka, nfanan ; bàma, kaana, koorokaara, ntori.Donhu je ye kelen ye, dàla ye naani ye, kɔ ye kelen ye, fàla fana ye kelen ye.
Jiriw : jala, bànan, sanan, genun, nkaba, dinge, gele, npeku, zaban, nsira, bumu, ʃi, nere, sebe, toro, balazan, kɔlɔ, ntabakùnba, koro, woo, ntɔnge, ntege, zereninje, nkalama, danga, sunsun, zekene, zaaje, nten, ɲama, sunsun, zere, wɔlɔ, ntomi, ʃɔ.
Kungofenw : sinennin, bàla, minen, nkolonin, warabilen, suruku, miniɲan, dànkalan, ntomisa, nkorogo, duga, kungokami, wɔlɔ, bunun dingon, tentanin, baninkɔnɔ, tonkanjɔ.
Donhu kungodaw tɔgɔ fle : jeninje, ʃɔjo, tuni, yàla, beleŋeɲen.
Kùlu te Donhu kungo la.
Dugu kaburudoko
Donhukaw ka kaburudo ye kelen ye. A be dugu ni tilebi ce.
Dugu waatiko
Donhu, waatiw be Fɔ ɲɔgɔn kɔ ni samiɲe ni tltma ye sanko siratige la.Sanji nàta hake ye bl 800 ye sàn kelen kɔnɔ Donhu.
U be Fɔ ɔɲgɔn kɔ ni fonene ni fùnteni ye waati kalaya siratige la .Fùnteni be Taa 8 na sannadan na, nene ta ye 18 ye dugumadan na. Samiɲe ni tlema ce, kawule de be yen. O be Damine ɔkutɔburukalo la ni ka Taa Bla desanburukalo la.
Dugu kabakoma-yɔrɔko
Kabakomayɔrɔ minnu be Donhu ni mɔgɔw be Se ka Na u ɲe D’a kan, olu ye : Sonugu, Kɔnɔbɔdinge.
Blàdon : 2017-02-19 Yɛlɛmako laban : 2017-06-04
twi_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn lmo_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn